**Bernardo Strozzi** (født ca. 1581 i Genova, død 2. august 1644 i Venezia) var en italiensk barokkmaler.

Liv
---

Strozzi gikk i lære hos den innflytelsesrike sienesiske maleren Pietro Sorri som oppholdt seg i Genova fra 1595 til 1597. I 1598 gikk Strozzi inn i kapusinerordenen og fikk tilnavnet *il Cappuccino*. I klosteret malte han flere bilder av Frans av Assisi.

Etter at faren døde i 1610 ba han om å bli midlertidig løst fra ordensløftet for å kunne forsørge moren og en ugift søster. Han fikk oppdrag av Genovas mest innflytelsesrike familier, produserte flere oljemalerier og fikk store veggdekorasjonsoppdrag som kulminerte med freskene i *San Domenico*. Lite av hans produksjon fra denne tida er bevart.

Fra april til juli 1625 skal Strozzi ha oppholdt seg i Roma, innkalt av ordenen for å styrke byens tilstedeværelse av kapusinere i byen. Kapusinerledelsen fordømte de verdslige arbeidene hans, dvs. portretter og sjangermalerier, og forholdet ble stadig mer anstrengt. Rundt 1630, etter at moren var død og søsteren gift, nektet Strozzi å gå i kloster igjen. Hans overordnede fikk ham arrestert og han satt inne i 17 - 18 måneder.

Rundt 1632-1633 dukket Strozzi opp i Venezia der han hadde fått oppholds- og arbeidstillatelse. *Il prete Genovese*, som han gjerne ble kalt i Venezia, gjorde hurtig karriere i byen. Han malte portretter av representanter fra byens overklasse og av kjente kunstnere som Claudio Monteverdi, Barbara Strozzi og hennes far Giulio Strozzi. Han fikk også betydelige offentlige oppdrag, eksempelvis altertavlene i *Chiesa degli Incurabili* og *Chiesa di San Nicolò da Tolentino*.

Verk og stil
------------

*Fløytespilleren*, et eksempel på Strozzis flamskinspirerte sjangermaleri.
Bernardo Strozzi var en allsidig kunstner som arbeidet med mange ulike temaer, som historiemaleri, allegoriske framstillinger, sjangerscener, portretter og stilleben. Religiøse motiver utgjør hovedandelen av produksjonen hans. Strozzi arbeidet som freskomaler, men fikk større suksess med sine arbeider på kanvas.

Strozzi regnes som en av de mest betydelige representantene for kolorismen på 1600-tallet. Verkene hans viser innflytelse fra ulike stilarter: Caravaggios kan stil spores i Strozzis alterbilder, mens sjangermaleriene hans er påvirket av flamlenderne Aertsen, Rubens og van Dyck. 

Den lyse paletten i Strozzis kolorisme peker framover mot Tiepolo.

Påvirkning og ettermæle
-----------------------

Strozzis verk utøvet en betydelig påvirkning på utviklingen av billedkunsten både i Genova og Venezia, og han regnes som den viktigste grunnleggeren av den venetianske barokkstilen.

Strozzis mange elever og den store mengden produserte malerier, som gjerne ble laget i ulike versjoner, tyder på at han hadde flere assistenter og drev et større verksted. Dokumenterte elever er Francesco Durello, Antonio Travi, Ermanno Stroiffi, Clemente Bocciardo, Giovanni Eismann, Giuseppe Catto og Giovanni Andrea de Ferrari.

Verk av Strozzi vises i mange ledende museer og kunstgallerier.

Referanser og noter
-------------------

1. ↑   Gemeinsame Normdatei, GND-ID 119332531, besøkt 17. oktober 2015[Hentet fra Wikidata]
2. ↑   Trove, «Strozzi, Bernardo (1581-1644)», Trove person-ID 986066, besøkt 13. februar 2022[Hentet fra Wikidata]
3. ↑   Open Library, «Bernardo Strozzi», Open Library-ID OL501630A[Hentet fra Wikidata]
4. ↑   Union List of Artist Names, «Strozzi, Bernardo», ULAN 500115732, besøkt 13. februar 2022[Hentet fra Wikidata]
5. ↑   Archive of Fine Arts, abART person-ID 19671, besøkt 1. april 2021[Hentet fra Wikidata]
6. ↑   Brockhaus Enzyklopädie, Brockhaus Online-Enzyklopädie-id strozzi-bernardo, besøkt 9. oktober 2017[Hentet fra Wikidata]
7. ↑   Benezit Dictionary of Artists, Benezit-ID B00177207, besøkt 9. oktober 2017[Hentet fra Wikidata]
8. ↑   RKDartists, RKD kunstner-ID 75824, besøkt 9. oktober 2017[Hentet fra Wikidata]
9. ↑   Store sovjetiske encyklopedi (1969–1978), avsnitt, vers eller paragraf Строцци Бернардо, besøkt 28. september 2015[Hentet fra Wikidata]
10. ↑   Italian Baroque Painting (1962), side(r) 120[Hentet fra Wikidata]
11. 1 2  Bernardo Strozzi, *St. Catherine of Alexandria* Arkivert 29. juni 2016 hos Wayback Machine. Columbia Museum of Art, pdf-fil.
12. 1 2 3 4  Bernardo Strozzi, ‘’Saint Paul’’ Arkivert 4. februar 2017 hos Wayback Machine. ved Galerie Canesso Paris
13. ↑  «den genovesiske presten»
14. ↑  Barbara og Giulio Strozzi, som kom fra en innflytelsesrik florentinsk patrisierfamilie, var sannsynligvis ikke beslektet med Bernardo Strozzi.
15. ↑  Brigstocke, Hugh. "Strozzi, Bernardo." The Oxford Companion to Western Art. Ed. Hugh Brigstocke. Oxford Art Online. Oxford University Press. Web.
16. ↑  Bernardo Strozzi, *The Martyrdom of Saint Justina* ved Chrysler Museum of Art

Eksterne lenker
---------------

* Bernardo Strozzi i Artcyclopedia
* «Bernardo Strozzi», J. Paul Getty Museum

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** ULAN **·** NLA **·** NKC **·** ICCU **·** BNE **·** KulturNav **·** MusicBrainz **·** Discogs
 |